افغانستان اسلامی جمهورلیک ریاستینینگ جمهور رئیسی محمد اشرف غنی، قندهار ولایتیگه قیلگن سفرینینگ ایکّینچی کونیده کېقرون قندهار ولایتینینگ قوم بویوکلری و نفوذلی کیشیلری بیلن اوچرهشدی.
اۉلتیریش باشلهنیشی بیلن زاهدی، حاجی گلبدین، حاجی عبدالرحیم و قاری محمد هاشم باشقهلر نمایندهلیگیده گپیریب جمهور رئیسنی خوش قرشیلیب اونینگ تورلی بۉلیملردهگی سعی و حرکتی و یوتوقلرینی آلقیشلهدیلر.
تینچلیک، سوو تاشقینلری نتیجهسیده یوز بېرهجک زیانلر آلدی آلینیشی، یۉللر توزهتیلیشی، امنیت تامین اېتیلیشی، ساغلیق و معارفگه اعتبار قرهتیش، اېکینچلیک رونقی، محصولاتگه بازار تاپیش، سوو توغانلری و ولسواللیکلرنینگ اداری بناسی قوریلیشی کبی معین تکلیفلرینی جمهور رئیس بیلن اۉرتهگه قۉیدیلر.
کېین شهر قوریش و یېر بوتونلیگی وزیرلیگینینگ ترقیات بۉییچه معاونی روشان ولسمل، احمدشاه بابا و میرویس نیکه اویلرینینگ استملاک ریجهسی بارهسیده معلومات بېریشدن علاوه بو خصوصیده جمهور رئیس غنی، احمدشاه بابا و میرویس نیکهنینگ میراثخورلریدن منتدارچلیک بیلدیردی.
او، جمهور رئیسنینگ بویروغی اساسیده تعین بۉلگن هیات تېزلیک بیلن میرویس نیکه اویینینگ استملاک مسالهسی خصوصیده اۉز ایشینی باشلهیدی دېدی. عین حالده، میرویس نیکه مزاری قیته قوریلیشی حقیدهگی معین تکلیف جمهورلیک ریاستی مقامیگه تقدیم قیلینیشینی تیلگه آلدی.
شونینگدېک احمدشاه بابا میراثخورلری نمایندهلیگیده حاجی ظاهر ابدالی میرویس نیکه میراثخورلریدن حاجی محمد ولی هوتک صحبت قیلیب مذکور اویلر استملاک بۉلیب تاریخی مکان اولهراق سقلهنیشیدن جناب غنیگه تشکرلیک بیلدیردیلر.
بولر احمدشاه بابا و میرویس نیکه اویلری کلیدینی مملکت رهبریگه تاپشیریب عزت ـ حرمت سلّهسی جمهور باشیگه اۉرهدیلر.
اۉلتیریشده گپیرگن جمهور رئیس غنی نینگ تعبیریچه، احمدشاه بابا و میرویس نیکه بۉلمهگنده بیز وافغانستان هم بۉلمسدی. تقوا اۉرنکی بۉلگن بو ایکّی شخصیتنینگ اویینی کۉریش مېنگه نصیب بۉلدی. اوشبو اویلر اساسی شکلده قیته قوریلیشینی تیلگه آلگن جمهور رئیس غنی، بولر قندهار و افغانستاننینگ ملی موزیمی بۉلهدی دېدی.
مملکت جمهور رئیسی صحبتی آقیمیده هر بیر افغان احمدشاه بابا و میرویس نیکه اویینی یقیندن کۉریب اولردن وطنسېورلیکنی اۉرگهنیسین دېدی. احمدشاه بابا اویی قیته تیکلهنشدن تشقری اۉشه زماننینگ شادی بازاری هم قیته قوریلهدی. او، بو حقده هم یېر بوتونلیگی و شهر قوریش وزیرلیگیگه بویروق بېردی.
قندهار شهری ترقیاتی اوچون خلق ارا بیر شرکت قبول قیلینگنینی معلوم قیلگن جمهور رئیس غنیگه کۉره، بو شهر ینه بیر بار اشرفالبلادگه ایلنهدی.
معارف، ساغلیق و باشقه بۉلیمدهلردهگی مافیا سیندیریلیشی بارهسیده ولایت والیسیگه جدی بویروق بېرگن جناب غنینینگ ایتیشیچه، قندهار بشری قوهسی برچه قابلیتگه اېگه بۉلیشی ضررو.
pes_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab pes_Arab